रंधावा बोले- कोई कितना ही बड़ा नेता हो गलतफहमी निकाल दें; नहीं तो मैं निकाल दूंगा
Sachin Pilot Case Update - Rajasthan Congress Workshop Nameplate. चुनावी रणनीति बनाने के लिए जयपुर के बिड़ला आॅडिटोरियम में कांग्रेस की वर्कशॉप में नेताओं,कार्यकर्ताओं से प्रभारी और प्रदेशाध्यक्ष ने
जयपुर के बिड़ला ऑडिटोरियम में बुधवार को कांग्रेस सम्मेलन में सचिन पायलट नहीं पहुंचे, लेकिन उनकी नेमप्लेट लगी दिखी। सम्मेलन में नेताओं, कार्यकर्ताओं से प्रदेशाध्यक्ष गोविंद सिंह डोटासरा ने पहले हाथ खड़े करवाए। फिर सबको खड़े करवाकर समर्थन लिया। इसे सचिन पायलट प्रकरण से जोड़कर देखा जा रहा है।
प्रदेश प्रभारी सुखजिंदर सिंह रंधावा ने कहा- जो पार्टी के खिलाफ है, मैं उनके खिलाफ हूं। इस पर प्रदेशाध्यक्ष डोटासरा खड़े हुए। कांग्रेस नेताओं से कहा- प्रभारी जो बात कह रहे हैं। वह सौ फीसदी सच है। हमें खड़े होकर उसका समर्थन करना चाहिए। इस पर मौजूद सभी नेताओं और कार्यकर्ताओं ने पहले समर्थन में हाथ खड़े किए। फिर खुद खड़े होकर इसका समर्थन किया।
डोटासरा बोले- हमारे कार्यकर्ता बीजेपी का धुआं निकाल देंगे
सम्मेलन में डोटासरा ने पायलट के विरोधियों का धुआं निकालने वाले अंदाज में बयान दिया। डोटासरा ने कहा कि इस सभागार में बैठा एक-एक कार्यकर्ता धुआं निकालने की ताकत रखता है। ये सब कार्यकर्ता बीजेपी का धुआं निकाल देंगे।
रंधावा ताकत लेकर आए हैं, सर्वे में अच्छी रिपोर्ट पर ही टिकट 
डोटासरा ने कहा कि प्रदेश प्रभारी रंधावा दिल्ली से ताकत लेकर आए हैं। सर्वे में इनकी अच्छी रिपोर्ट है। उसके आधार पर ही टिकट मिलेंगे। पार्टी सबका काम देख रही हैं। सरकार ने जो अच्छे काम किए हैं। हमारी जिन योजनाओं की देश भर में चर्चा है, उन्हें अब जन-जन तक पहुंचाना है। हमारे महंगाई राहत कैंपों में विधायकों से लेकर ग्राउंड के कार्यकर्ता तक को सक्रिय भागीदारी निभानी होगी।
सीएम ठंडे दिल के आदमी, अब सख्त बनें
रंधावा ने कहा कि मुख्यमंत्री जी ठंडे दिल के आदमी हैं। मैंने उन्हें कहा है कि सख्त बनो। मेरा साफ कहना है कि जो कांग्रेस के खिलाफ काम करेगा। मैं उसके खिलाफ अनुशासन की कार्रवाई की सिफारिश करूंगा। चाहे वह कितना ही बड़ा आदमी क्यों न हो? मैं पंजाब से यूं ही नहीं आया हूं। राजस्थान में सरकार रिपीट करने आया हूं। आज सम्मेलन में जो माहौल है। मुझे ऐसी ही कांग्रेस चाहिए। पार्टी के खिलाफ काम करने वाले गलतफहमी निकाल दें।
गहलोत बोले- हमने सर्वे करवाया है, कांग्रेस जीत रही है
सीएम अशोक गहलोत ने सम्मेलन में कहा कि राजस्थान में सरकार के काम की वजह से शानदार माहौल है। हमने सर्वे करवाया है, इस सर्वे में कांग्रेस जीत रही है। आपको बस अब हमारी योजनाओं का फायदा जनता को दिलवाना है। महंगाई राहत कैंप पर सबको फोकस करना है।
गहलोत ने कहा कि हमें सरकार ​रिपीट करनी है। हमने इतना शानदार बजट दिया है। महंगाई राहत कैंप गेमचेंजर साबित होंगे। महंगाई राहत कैंपों से हमें हर जरूरतमंद को जोड़ना है। कांग्रेस नेता और वर्कर नेगेटिव पॉलिटिकल के चक्कर में नहीं आएं। अपना पूरा फोकस सरकार की योजनाओं से जरूरतमंदों को जोड़ने में लगाएं। इससे आपको सामाजिक लेवल पर सेवा का मौका भी मिलेगा।
ये भी पढ़ें
रंधावा बोले- पायलट अनशन की जगह विधानसभा में बोलते:कहा- मेरा पुराना बयान ही पार्टी का स्टैंड, जल्दबाजी में कोई डिसीजन नहीं होगा
कांग्रेस के प्रदेश प्रभारी सुखजिंदर सिंह रंधावा ने सचिन पायलट के अनशन पर एक बार फिर पुराना स्टैंड दोहराते हुए तंज कसा है। रंधावा ने पायलट मुद्दे पर कहा- अनशन से पहले मैंने जो बयान दिया वही पार्टी का स्टैंड है। सचिन पायलट से मेरी बात होती रहती है, उनका कॉल आ गया था। रंधावा बिड़ला ऑडिटोरियम में मीडिया से बात कर रहे थे। सचिन पायलट के अनशन से ठीक पहले 10 अप्रैल की रात को बयान जारी कर रंधावा ने पायलट के अनशन को पार्टी विरोधी गतिविधि बताया था। (पूरी खबर पढ़ें)